
Sistemul de Gospodărire a Apelor Covasna
cod F-RU-82
Anexa 2 – Anunț de scoatere la concurs
Anexa la Decizia nr. 57/21.10.2026

ANUNŢ
pentru organizarea concursului pentru ocuparea postului unic de execuție contractual  vacant, pe perioadă nedeterminată, de mecanic utilaj 
în cadrul Serviciului SU+Dispecerat+FIR
Administraţia Bazinală de Apă Olt - Sistemul de Gospodărire a Apelor Covasna


Administraţia Bazinală de Apă Olt - Sistemul de Gospodărire a Apelor Covasna, cu sediul în Sfântu Gheorghe, str.Lunca Oltului nr.41, Judeţul Covasna, instituţie publică de interes naţional, cu personalitate juridică, organizează concurs pentru ocuparea funcţiei contractuale de execuție vacante, pe perioadă nedeterminată:

· post unic de execuție vacant de mecanic utilaj 
în cadrul Serviciului SU+Dispecerat+FIR

Activitatea profesională a mecanicului utilaj se va desfășura în cadrul Serviciului SU+Dispecerat+FIR.

Condiţiile specifice necesare în vederea participării la concursul pentru ocuparea postului corespunzător funcţiei contractuale de execuție:
- studii medii;
- vechime în muncă: nu se solicită;
- certificat de calificare profesională în meseria de maşinist la maşini pentru terasamente;
- permis de conducere categoria B;

Afișarea rezultatelor obținute de candidați la probele concursului, precum și afișarea rezultatelor soluționării contestațiilor și a rezultatelor finale ale concursului se realizează folosindu-se numărul de înregistrare atribuit dosarului de înscriere la concurs pentru fiecare candidat.
Candidații să nu se afle în situații de incompatibilitate conform Legii nr.161 din 19 aprilie 2003 cu modificările și completările ulterioare.






Calendar de desfăşurare al concursului pentru ocuparea postului unic de execuție contractual de mecanic utilaj, pe perioadă nedeterminată, din cadrul 
Serviciului SU+Dispecerat+FIR:

Concursul se va desfăşura la sediul Administraţiei Bazinale de Apă Olt - Sistemul de Gospodărire a Apelor Covasna din Sfântu Gheorghe, str.Lunca Oltului nr.41, Judeţul Covasna, după următorul calendar:
· 04.11.2026, ora 12:00 - data limită de depunere la registratura Administraţiei Bazinale de Apă Olt - Sistemul de Gospodărire a Apelor Covasna a dosarelor de participare la concurs;     
· 05.11.2026, ora 10:00 - selecţia dosarelor de concurs;
· 09.11.2026, ora 12:00 - termen de afişare rezultate la selecţia dosarelor de concurs;
· 10.11.2026, ora 12:00 - termen de depunere contestaţii cu privire la rezultatul selecţiei dosarelor de concurs;
· 11.11.2026, ora 12:00 - termen de afişare a rezultatelor privind contestaţia la selecţia dosarelor de concurs;
· 12.11.2026, ora 10:00 - desfăşurare probă scrisă;
· 13.11.2026, ora 12:00 - termen de afişare rezultate proba scrisă;
· 16.11.2026, ora 12:00 - termen de depunere contestaţii cu privire la rezultatul probei scrise;
· 17.11.2026, ora 12:00 - termen de afişare a rezultatelor privind contestaţia la rezultatele probei scrise;
· 18.11.2026, ora 10:00 -  susţinerea interviului;
· 19.11.2026, ora 12:00 - termen de afişare a rezultatelor privind interviul;
· 20.11.2026, ora 12:00 - termen de depunere contestaţii cu privire la rezultatul interviului;
· 23.11.2026, ora 12:00 - termen de afişare a rezultatelor privind contestaţia la rezultatele interviului;
· 23.11.2026, ora 13:00 - termen de afişare a rezultatelor finale;

Conform art.35, alin.1 al Hotărârii de Guvern nr.1336 din 2022, pentru înscrierea la concurs candidaţii vor prezenta un dosar care va conţine următoarele documente:
a)	formular de înscriere la concurs, conform modelului prevăzut la anexa nr. 2 din HG 1336/2022;
b)	copia actului de identitate sau orice alt document care atestă identitatea, potrivit legii, aflate în termen de valabilitate; 
c)	copia certificatului de căsătorie sau a altui document prin care s-a realizat schimbarea de nume, după caz;
d)	copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e)	copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)	cazierul judiciar sau, după caz, extrasul de pe cazierul judiciar;
g)	adeverinţă medicală care să ateste starea de sănătate corespunzătoare eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h)	curriculum vitae, model european;
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.     	
Copiile de pe actele prevăzute la alin.1 lit. b) - e), se prezintă însoţite de documentele originale, care se certifică cu menţiunea „conform cu originalul“ de către secretarul comisiei de concurs.
Documentul prevăzut la alin.1 lit. f), poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecția dosarelor are obligaţia de a completa dosarul de concurs cu originalul cazierului judiciar, anterior datei de susținere a probei scrise a concursului.

Dosarele de concurs se depun la Resurse Umane, Relații cu Publicul și Administrativ sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice în termen de 10 zile lucrătoare de la data afișării anunțului pentru ocuparea postului vacant.
În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. 1 lit. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise.
Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă. (csaba.kerestely@dao.rowater.ro)
Nerespectarea prevederilor referitoare la transmiterea și înregistrarea dosarului de concurs, după caz, conduce la respingerea candidatului.

Pentru ocuparea unui post contractual vacant candidaţii trebuie să îndeplinească următoarele condiţii generale conform art. 15 din Hotărârea de Guvern nr.1336 din 2022:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

TEMATICA DE CONCURS ŞI BIBLIOGRAFIA

            				TEMATICĂ

1.Prevederi ale Codului Rutier actualizat
•	Dispoziții generale
•	Vehiculele
•	Conducătorii de vehicule
•	Semnalizarea rutieră
•	Reguli de circulație
•	Infracțiuni și pedepse
•	Răspunderea contravențională
•	Căi de atac împotriva procesului-verbal de constatare a contravenției
•	Atribuții ale unor ministere și ale altor autorități ale administrației publice
2. Lucrări cu mașini pentru terasamente
•	Mașini, utilaje și echipamente folosite la lucrările pentru terasamente
•	Utilaje pentru săpat și încărcat 
•	Utilaje și echipamente pentru afânat, împrăștiat și nivelat pamântul
•	Mașini pentru compactat 
•	Sisteme de acționare. Scheme de acționare hidraulice
•	Configurația cabinei
•	Efectuarea lucrărilor de terasamente
•	Tehnologii de lucru
•	Noțiuni de organe de mașini
•	Noțiuni de mentenanță
3. Cunoștințe generale de mecanică
•	Reparația, întreținerea sau inspecția motorului
•	Instalația de alimentare cu combustibil 
•	Instalația de aprindere si de pornire
•	Instalația de răcire
•	Transmisia/șasiul: sistemul de frânare, mecanismul de direcție, sistemul de rulare, ambreiajul, suspensia și echipamentul electric, cutia de viteze, diferențialul sau arborii planetari
•	Mecanismul de direcție
•	Sistemul de frânare: discurile de frână, servofrâna, plăcuțele, senzorii de uzură, etrierele, saboții, tamburi de frână, cilindrii de frână și alte accesorii.
•	Sistemul electronic de siguranță: sistemul ESP, ABS sau ASR.
•	Suspensia mașinii: amortizoare, computerul de bord, bordul, instalația de iluminare.
•	Caroseria: scheletul metalic, aripi față, aripi spate, contraaripile, capota motor, capota portbagaj și portierele.
					
BIBLIOGRAFIE

1. Legea Apelor nr.107 din 25 septembrie 1996 cu modificările şi completările ulterioare;
2. O.U.G. nr.107 din 5 septembrie 2002 privind înfiinţarea Administraţiei Naţionale „Apele Române” cu modificările şi completările ulterioare;
3. Ordonanţa de Urgenţă nr. 195 din 12 decembrie 2002 republicată, privind circulaţia pe drumurile publice, cu modificările şi completările ulterioare;
4. Regulamentul de aplicare a Ordonanţei de Urgenţă a Guvernului nr.195/2002 privind circulaţia pe drumurile publice, aprobat prin H.G. nr.1391/2006 publicat în Monitorul Oficial nr.876 din 26 octombrie 2006;
5. Mașinist la mașini pentru terasamente – manual de calificare-recalificare ACCED;
6. Cunoştinţe generale de mecanică;

NOTĂ: Actele normative se completează cu reglementările legale de modificare a acestora

Condiţiile de participare la concurs şi bibliografia stabilită se afişează la sediul ABA Olt – SGA Covasna şi pe pagina oficială www.apeolt.ro .

Informaţii suplimentare se pot obţine la sediul Administraţiei Bazinale de Apă Olt - Sistemul de Gospodărire a Apelor Covasna din Sfântu Gheorghe, strada Lunca Oltului nr.41, Judeţul Covasna sau la numărul de telefon 40 267 317 512, interior 115, persoană de contact:  secretar supleant comisie de concurs şi comisie de soluţionare a contestaţiilor.

Cu respect,

DIRECTOR,

